அப்படி ஐஸ்வர்யா செய்த இமாலயத் தவறுதான் என்ன. அவருடைய நோக்கில், தரப்பிலிருந்து சுருக்கமாகத் தொகுத்துக் கொள்வோம். ‘காக்கும் கரத்தால்’ பலமுறை காப்பாற்றப்பட்ட ஐஸ்வர்யா, அந்த வார நாமினேஷனில் ஏற்கெனவே இருக்கிறார். வீட்டில் நிகழும் சச்சரவுகள் காரணமாக மற்றவர்களால் தான் தனிமைப்படுத்திருப்பதாக உணர்கிறார். இந்த நிலையில் ‘போன் பூத்’ டாஸ்க்கின் மூலம் அடுத்த வாரமும் நாமினேஷனுக்கு ஆளாக்கப்படும் நிலையைக் கண்டு பதற்றமாகிறார். எப்படியாவது இதிலிருந்து விடுபட வேண்டும் என்று தோன்றிவிடுகிறது.